Uppbygging skólahúsnæðis í Hvalfjarðarsveit Hvalfjarðarsveit hefur auglýst eftir áhugasömum ráðgjöfum til að taka þátt í útboði á hönnun vegna uppbyggingar skólahúsnæðis við Heiðarskóla í Hvalfjarðarsveit . Ákveðið hefur verið að fara framkvæmdaleið sem kallast hæfnisval , en það felur m.a. í sér val á hönnunarhóp sem samanstendur af arkitektum , landslagsarkitektum og verkfræðihönnuðum . Val á hönnunarhóp byggir á fyrri reynslu aðila sem og því hvernig þeir hyggjast nálgast verkefnið . Ekki verður skilað inn hugmyndum að nýju skólahúsnæði á því stigi . Nánari upplýsingar er að finna á www.hvalfjordur.is .